b'\n_START_ARTICLE_\nAleksandr Barysjnikov\n_START_SECTION_\nVerdensrekord\n_START_PARAGRAPH_\nDen amerikanske kulest\xc3\xb8teren Brian Oldfield st\xc3\xb8tte 22,86 m i El Paso, Texas, 10. mai 1975. I denne konkurransen flyttet Oldfield verdensrekorden 3 ganger: 21,94 m, 22,25 m og 22,86 i tredje fors\xc3\xb8k, hvorp\xc3\xa5 han gav seg. Tre st\xc3\xb8t tre rekorder. P\xc3\xa5 denne tiden var det en profesjonell liga med friidrettsut\xc3\xb8vere i USA, og siden Oldfield var profesjonell ble ikke rekorden ratifisert av IAAF. Da Barysjnikov st\xc3\xb8tte 22.00 m i 1976 var han den som offisielt ble kreditert som verdens f\xc3\xb8rste 22 meterskaster.'